Patru morminte din Epoca Bronzului, descoperite pe un câmp din Prahova. Zona era recunoscută drept un adevărat "câmp al morților"
Descoperire arheologică importantă pe un câmp din Prahova, loc cunoscut cu milenii în urmă drept un adevărat "câmp al morților". Recent, arheologii au scos la lumină rămășițele a patru oameni, care au trăit în Epoca Bronzului. Printre ei și un copil, în mormântul căruia s-au găsit două inele de buclă din argint, dar și doi bulgări de ocru, transmit reprezentanții Muzeului Județean de Istorie și Arheologie Prahova.